รัฐบาลไทย-ข่าวทำเนียบรัฐบาล-โฆษกประจำสำนักนายกรัฐมนตรี ประชุมหารือแนวทางประชาสัมพันธ์ กองอำนวยการน้ำแห่งชาติ เน้นบูรณาการงานประชาสัมพันธ์ทุกหน่วย พร้อมขยายช่องทางโซเซียลมีเดีย เร่งสร้างการรับรู้สู่สาธารณชน
วันพุธที่ 15 มกราคม 2563
โฆษกประจําสํานักนายกรัฐมนตรี ประชุมหารือแนวทางประชาสัมพันธ์ กองอํานวยการน้ําแห่งชาติ เน้นบูรณาการงานประชาสัมพันธ์ทุกหน่วย พร้อมขยายช่องทางโซเซียลมีเดีย เร่งสร้างการรับรู้สู่สาธารณชน
โฆษกประจําสํานักนายกรัฐมนตรี เป็นประธานการประชุมการประชาสัมพันธ์และสร้างการรับรู้การแก้ปัญหาภัยแล้ง ร่วมกับนายสมเกียรติ ประจําวงษ์ สํานักงานทรัพยากรน้ําแห่งชาติ ร่วมหารือเพื่อบูรณาการงานประชาสัมพันธ์สถานการณ์น้ําและการให้ความช่วยเหลือประชาชนในช่วงฤดูแล้ง
วันนี้ (15 ม.ค. 63) ณ ห้องประชุม 301 ตึกบัญชาการ 1 ทําเนียบรัฐบาล ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เป็นประธานการประชุมการประชาสัมพันธ์และสร้างการรับรู้การแก้ปัญหาภัยแล้ง ร่วมกับนายสมเกียรติ ประจําวงษ์ สํานักงานทรัพยากรน้ําแห่งชาติ โดยมี น.ส.รัชดา ธนาดิเรก และนางสาวไตรศุลี ไตรสรณกุล รองโฆษกประจําสํานักนายกรัฐมนตรี และนายสําเริง แสงภู่วงค์ รองเลขาธิการสํานักงานทรัพยากรน้ําแห่งชาติ ผู้แทนหน่วยงานที่เกี่ยวข้องร่วมหารือเพื่อบูรณาการงานประชาสัมพันธ์สถานการณ์น้ําและการให้ความช่วยเหลือประชาชนในช่วงฤดูแล้ง
ภายหลังเสร็จสิ้นการหารือ ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี ได้แถลงต่อสื่อมวลชนถึงแนวทางการประชาสัมพันธ์ของกลุ่มแจ้งเตือนและประชาสัมพันธ์ ภายใต้การทํางาน กองอํานวยการน้ําแห่งชาติ โดยจะความร่วมมือจากทีมงานประชาสัมพันธ์ของทุกหน่วยงานที่เกี่ยวข้อง เพื่อบูรณาการการชี้แจงสถานการณ์น้ํา การดําเนินงานภาครัฐ รวมถึงการเข้าให้ความช่วยเหลือประชาชนที่ได้รับผลกระทบ เป็นไปอย่างรอบด้านและทันต่อสถานการณ์ โดยจะครอบคลุมทั้งการประชาสัมพันธ์เชิงรุก-เชิงรับ โดยจะมีการแถลงข่าวเป็นประจําทุกวันจันทร์และวันพฤหัสบดี การจัดทําสื่อประชาสัมพันธ์ผ่านโซเซียลมีเดีย การจัดทํา Fanpage กองอํานวยการน้ําแห่งชาติ เพื่อเป็นช่องทางในการเผยแพร่ข้อมูลข่าวสาร โดยจะบูรณาการงานประชาสัมพันธ์ร่วมกับสํานักโฆษก สํานักเลขาธิการนายกรัฐมนตรี กรมประชาสัมพันธ์ และทุกหน่วยงานที่เกี่ยวข้องอาทิ กระทรวงการเกษตรและสหกรณ์ กระทรวงมหาดไทย กรมชลประทาน กรมฝนหลวงและการบินเกษตร กรมทรัพยากรน้ําบาดาล กองทัพบก การประปานครหลวง การประปาส่วนภูมิภาค เป็นต้น เพื่อให้ประชาชนได้รับทราบความคืบหน้าในการบริหารจัดการน้ําทั้งระยะสั้น ระยะกลาง และระยะยาว
โฆษกประจําสํานักนายกรัฐมนตรีได้ย้ําว่า รัฐบาลได้มีการดําเนินการเพื่อเตรียมการบริหารจัดการน้ํา และดําเนินการตามแผนบริหารจัดการน้ํามาอย่างต่อเนื่องเพื่อบรรเทาปัญหาภัยแล้งในปีนี้ตั้งแต่กลางปีที่ผ่าน ตามข้อสั่งการของนายกรัฐมนตรีและพลเอก ประวิตร วงศ์สุวรรณ รองนายกรัฐมนตรี ที่ได้กําชับลดบรรเทาผลกระทบที่จะเกิดต่อพี่น้องประชาชนให้มากที่สุด พร้อมย้ําปริมาณน้ําที่ใช้สําหรับการอุปโภค บริโภค จะมีใช้อย่างเพียงพอ และด้วยความร่วมมือของทุกฝ่ายในการช่วยกันประหยัดน้ํา มั่นใจได้ว่าจะสามารถผ่านแล้งนี้ไปด้วยกัน
พร้อมกันนี้ นายสมเกียรติ ประจําวงษ์ เลขาธิการสํานักงานทรัพยากรน้ําแห่งชาติ ยังได้กล่าว สํานักงานทรัพยากรน้ําแห่งชาติ ได้ติดตามและตรวจสอบสถานการณ์ภัยแล้งอย่างใกล้ชิด และมีการบูรณาการทํางานร่วมกับทุกฝ่าย รวมทั้งจะได้มีการประสานเพื่อเร่งรัดงบประมาณที่ได้รับการอนุมัติจากคณะรัฐมนตรีที่ผ่าน เพื่อไปสู่หน่วยปฏิบัติให้เร็วที่สุดเพื่อที่จะได้เดินตามแผนงานที่กําหนดไว้ ไม่ว่าจะเป็นการขุดเจาะบ่อบาดาล การซ่อมแซมระบบประปา พัฒนาแหล่งกักเก็บน้ํา แก้มลิง การเพิ่มประสิทธิภาพโครงข่ายน้ําให้เข้าถึงประชาชนได้มากขึ้นด้วย
..................................
กลุ่มประชาสัมพันธ์และเผยแพร่ สํานักโฆษก